**Δημόσιο Ινστιτούτο Επαγγελματικής Κατάρτισης (Δ.Ι.Ε.Κ)**

**Γενικού Παναρκαδικού Νοσοκομείου Τρίπολης**

ΖΑΧΑΡΙΑΣ ΑΘΑΝ. ΓΕΩΡΓΙΟΣ

Επιμ. Α’ Παθολόγος

Αιμοδοσία Γ.Π.Ν.Τ.

**Χειρισμός δειγμάτων και ασκών μετά την Αιμοδότηση. Αρχείο Αιμοδοτών.**

**Κανόνες αποδοχής δειγμάτων στην Αιμοδοσία.**

**Χειρισμός δειγμάτων στην Αιμοδοσία κατά τη λήψη ασκού ολικού αίματος από τον εθελοντή Αιμοδότη**

Λήψη αίματος για αιμοδοσία (Χειρισμός ασκών και δειγμάτων)

* Μετά την αφαίρεση του ασκού αίματος ,πραγματοποιείται έλεγχος των πλαστικών ασκών και σωληνίσκων για τυχόν ελαττώματα. Η γραμμή σύνδεσης σφραγίζεται με απόλυτα αποτελεσματικό τρόπο κατά την απομάκρυνση του γεμάτου πλέον ασκού από τον αιμοδότη. Η σφράγιση γίνεται με ειδική λαβίδα μέχρι τη στιγμή που ο ασκός μεταφέρεται στον αιμοσυγκολλητή
* Δεν πρέπει να μεταφερθεί οξυγόνο στον ασκό. Μετά την σφράγιση απορρίπτεται η βελόνα και το περιεχόμενο της γραμμής του ασκού εκκενώνεται πλήρως προς τον ασκό για να ανακινηθεί και αυτό με το αντιπηκτικό. Η εκκένωση του ασκού πραγματοποιείται με ειδικές λαβίδες ή παλινδρομητές αίματος .
* Μετά τη παλινδρόμηση το αίμα γεμίζει πάλι τη γραμμή. Με τον ειδικό αιμοσυγκολλητή φτιάχνονται κομμάτια που περιέχουν αίμα από τον ασκό τόσα, ώστε να φτάνουν για τις διαδικασίες που απαιτούνται για τη διασταύρωση του αίματος. Τα κομμάτια σε καμία περίπτωση δεν αποκόπτονται από τη γραμμή του ασκού, αλλά παραμένουν στο συνοδό ασκό των συμπυκνωμένων ερυθρών αιμοσφαιρίων.
* Σε κάθε πολυθρόνα αιμοδοσίας συνιστάται ειδικός χώρος για το χειρισμό των δειγμάτων κατά την αιμοδοσία και την τοποθέτηση των ετικετών. Μετά τη διακοπή της αιμοδοσίας, η λήψη των δειγμάτων γίνεται αμέσως, απομονώνοντας τη ροή του αίματος στον ασκό. Ο ασκός μαζί με τα συνοδά σωληνάρια απομακρύνονται από τον αιμοδότη μετά την επιβεβαίωση των στοιχείων που αναγράφονται στις ετικέτες.

Τα αρχεία της αιμοδοσίας για τον Αιμοδότη, παρέχουν τις ακόλουθες πληροφορίες:

* Ημερομηνία και αριθμός (Barcode) της αιμοδοσίας . Φαίνονται στο ηλεκτρονικό σύστημα BDR (Blood Donor Registry) και στο Βιβλίο του Αύξοντα της καταγραφής Barcode.
* Ταυτότητα και ιστορικό του αιμοδότη(αιμοδοτήσεις για ασθενή, εθελοντικά, για σύλλογο, για τις Ένοπλες Δυνάμεις και πόσες μονάδες χρησιμοποίησε για να καλύψει συγγενείς του). Φαίνονται στο ηλεκτρονικό σύστημα BDR (Blood Donor Registry) και στο Βιβλίο της καταγραφής Εθελοντών Αιμοδοτών.
* *Τους λόγους τυχόν αποτυχίας της αιμοδοσίας.*
* Κατάλογο με τους αιμοδότες που απορρίφθηκαν.
* Οι λόγοι απόρριψης τους.
* Στοιχεία σχετικά με ανεπιθύμητες αντιδράσεις των αιμοδοτών σε όποιο στάδιο της διαδικασίας.

Βιβλιογραφία: Ανοικτά Ακαδημαϊκά Μαθήματα στο ΤΕΙ Αθήνας . Αναστάσιος Κριεμπάρδης

Τμήμα Ιατρικών Εργαστηρίων

**Κανόνες αποδοχής δειγμάτων στην Αιμοδοσία**

**Τα δείγματα αίματος ,που προορίζονται για καθορισμό ομάδας αίματος σε κάποιον ασθενή αρχικά ,όπου θα ακολουθήσει αργότερα διασταύρωση ,θα πρέπει να λαμβάνονται σε διαφορετικούς χρόνους με διαφορά τουλάχιστον μισής ώρας και αν είναι δυνατόν από διαφορετικό αιμολήπτη ,ώστε να είμαστε βέβαιοι ότι το αίμα που έχει ληφθεί στο σωληνάριο ανήκει στον ασθενή που αναγράφεται στην ετικέτα του σωληναρίου και στα συνοδά παραπεμπτικά**

**ΓΕΝΙΚΕΣ ΟΔΗΓΙΕΣ ΛΗΨΗΣ ΚΑΙ ΜΕΤΑΦΟΡΑΣ ΒΙΟΛΟΓΙΚΩΝ ΔΕΙΓΜΑΤΩΝ**

Επαρκής ενημέρωση των ασθενών για τη λήψη του δείγματος .

Επικοινωνία κλινικού και εργαστηριακού γιατρού.

***Όχι κατάχρηση της έννοιας του επείγοντος***

**Σωληνάρια μεταφοράς**

Ειδικά, αποστειρωμένα που να κλείνουν αεροστεγώς για την αποφυγή διασποράς παθογόνων μικροοργανισμών

Κατάλληλη σήμανση

Συνοδεία πλήρως συμπληρωμένου παραπεμπτικού

**Συλλογή δειγμάτων**

Αντιπροσωπευτικό δείγμα, χωρίς αιμόλυση και σε επαρκή ποσότητα

Σωστός χρόνος λήψης του δείγματος και σε κατάλληλα σωληνάρια συλλογής

Άμεση μεταφορά στο Τμήμα Αιμοδοσίας.

**ΛΗΨΗ ΔΕΙΓΜΑΤΩΝ ΑΙΜΑΤΟΣ**

1) Η αιμοληψία **ΔΕΝ** πρέπει να γίνεται από χέρι που λαμβάνει ορό.

2) Η περίδεση να είναι χαλαρή, χωρίς να διακόπτεται η αρτηριακή κυκλοφορία και να μην παραμένει για μεγάλο χρονικό διάστημα.

3) Η λήψη πρέπει να γίνεται σε φιαλίδιο σύμφωνα με τις ειδικές οδηγίες κάθε εξέτασης

**Δείγματα τα οποία δεν επισημαίνονται ορθά και δεν συνοδεύονται με παραπεμπτικό ορθά συμπληρωμένο δεν θα γίνονται δεκτά στο εργαστήριο.**

**Δεν γίνονται δεκτά προφορικά αιτήματα εξετάσεων εκτός από επείγουσες περιπτώσεις και μόνον εφόσον εκ των υστέρων το σχετικό παραπεμπτικό παραδίδεται στο εργαστήριο.**

Βιβλιογραφία : **Σταθμός Αιμοδοσίας του Γενικού Παναρκαδικού Νοσοκομείου Τρίπολης**

**ΓΕΝΙΚΟ ΝΟΣΟΚΟΜΕΙΟ ΝΕΑΣ ΙΩΝΙΑΣ ΚΩΝΣΤΑΝΤΟΠΟΥΛΕΙΟ -ΜΙΚΡΟΒΙΟΛΟΓΙΚΟ ΤΜΗΜΑ-20/02/2014**